Տուն-թանգարանի ավագ գիտաշխատող Գ.Մկրտչյանը հանգամանալից ներկայացրեց Էրմիտաժի արժեքների տարհանման և վերադարձման պատմությունը` անդրադառնալով Հ.Օրբելու դերակատարությանը, ով հիանալի գիտակցում էր իր անձնական ողջ պատասխանատվությունը: Ներկայացված հիշողությունները վկայում էին այն մասին, թե նա ինչ ծանր ապրումներ է ունեցել Էրմիտաժի ճակատագրի համար և թէ ինչ հայրենասիրական կորովով նա կատարեց գիտնականի իր պարտքը: Ցուցահանդեսում ներկայացվեցին նամակներ, լուսանկարներ, գրքեր, իսկ միջոցառումն ավարտվեց <<Էրմիտաժի տարհանումը>> ֆիլմի դիտումով: